     Z A P I S N I K

s 18. sjednice Vijeća Mjesnog odbora Medvedgrad, 07. studenog 2022.
u mjesnoj samoupravi Medvedgrad, Mikulići 189

s početkom u 18:00 sati

NAZOČNI ČLANOVI VIJEĆA:

Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povrženić

OSTALI NAZOČNI:

Nevenka Antunović, stručni referent za rad tijela mjesne samouprave

Miljenko Kruc, , predsjednik Lovačkog saveza grada Zagreba
Predsjedava Biserka Kruc, predsjednica Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednica daje Zapisnik s 17. sjednice od 03. listopada 2022. na glasovanje te se isti jednoglasno usvaja.
Predsjednica daje prijedlog dopune dnevnom redu, Točka 2. Himper – zahtjev za izgradnju odvodnje.
Jednoglasno usvojen slijedeći dnevni red:
D n e v n i   r e d
1. Plan Malih komunalnih akcija MO Medvedgrad za 2023.
2. Himper – zahtjev za izgradnju odvodnje
3. Aktualna komunalna problematika

4. Pitanja, prijedlozi i odgovori

Ad. 1.  Plan Malih komunalnih akcija MO Medvedgrad za 2023.

Predsjednica otvara raspravu o točci dnevnog reda.
Plan malih komunalnih akcija

Mjesnog odbora Medvedgrad u 2023.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Medvedgrad (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Planirana sredstva za financiranje ovog plana u iznosu od ukupno 103.990,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	18.810,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	85.180,00

	Ukupno
	103.990,00



3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 5.526 m² uređenih javnih zelenih površina na području Mjesnog odbora.


4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 97.221 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 59.626,00 eura za asfalterski program i


- 30 % ili 25.554,00 eura za ostale poslove redovnog održavanja.


5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.


8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.

Ad. 2.  Himper – zahtjev za izgradnju odvodnje
Potpredsjednica otvara raspravu o zahtjevu gosp. T.Š., Himper 26B koji traži proširenje javne kanalizacijske mreže u ulici Himper od kućnog broja 10 do 26B.
Nakon rasprave jednoglasno donesen slijedeći:

Z A K L J U Č A K
o prijedlogu za proširenje javne kanalizacijske mreže 
u ulici Himper od kućnog broja 10 do 26B

1.
Vijeće Mjesnog odbora Medvedgrad raspravljalo je o zahtjevu gosp. T.Š. za proširenje javne kanalizacijske mreže u ulici Himper od kućnog broja 10 do 26B.
2.
Vijeće podržava zahtjev te predlaže Vijeću Gradske četvrti Črnomerec da pokrene postupak projektiranja izgradnje javne kanalizacije u ulici Himper od kućnog broja 10 do 26B.

3.
Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Črnomerec na daljnje postupanje.
Ad. 3.  Aktualna komunalna problematika

Predsjednica prenosi informacije sa sastanka koji je održan u subotu u prostoru MO Medvedgrad s predsjednikom VGČ i ostalim vijećnicima.
Ad. 4.  Pitanja, prijedlozi i odgovori

Predsjednica daje riječ gostu Miljenku Krucu koji je pozvan po pitanju korištenja prostorija u Mikulićima 189,  koje uz najam od Grada Zagreba koristi Lovačko društvo Fazan.
Miljenko Kruc napominje da se prostorije Lovačkog društva Fazan na korištenje daju samo članovima lovačkog društva izuzev ako je nekome potrebno da potrebe karmina te predstavnicima političkih stranaka za službena događanja. 
Nakon kratke rasprave predsjednica zatvara sjednicu.
Sjednica završena u 19:20 sati.

Zapisnik vodila:

Nevenka Antunović
KLASA:   024-08/22-003/2240
URBROJ: 251-13-11-03/001-22-2
Zagreb,     07. studenog 2022.

Predsjednica

Vijeća Mjesnog odbora

Medvedgrad











     Biserka Kruc


